El Meu Espai, una carpeta ciutadana interadministrativa,
pensada per facilitar els tràmits al ciutadà

* Ja pots disposar del servei “El Meu Espai”, entrant a la nostra seu electrònica
* Més de 37.000 usuaris ja en fan ús amb més de 91.000 sessions fins el passat 1 de febre

La ciutadania cada cop més demana serveis públics àgils, fàcils i segurs. La gent vol saber quines dades tenen les administracions, com i per què les intercanvien o en quin estat precís es troben les seves sol·licituds. I ho demanen en entorns mòbils, usables i senzills.

El Meu Espai dóna resposta a aquesta necessitat i representa un salt qualitatiu important per a millorar les relacions de la ciutadania amb l’administració pública, amb visió transversal, personalitzada i proactiva.

# Les dades del servei

#### Quins són els objectius d’El Meu Espai

* Poder consultar tots els teus tràmits i actuacions, amb una visió interadministrativa des del web de qualsevol administració, d’acord a les obligacions legals del Punt d’Accés General Electrònic regulat a la Llei 39/2015, d’1 d’octubre, del procediment administratiu comú de les administracions públiques.
* Poder consultar les teves dades personals i saber l’ús que en fan les administracions públiques, d’acord al que regula el Reglament General de Protecció de Dades.
* Avançar de manera proactiva per anar cobrint noves necessitats de la ciutadania, amb seguretat i fomentant la usabilitat i accessibilitat.

#### Com entro a El Meu Espai?

Per accedir a El Meu Espai cal entrar a la seu electrònica de cada ens i autenticar-se mitjançant Idcat Mòbil, Certifcat Digital, Cl@ve o quasevol altre sistema d’autenticació.

#### Quina informació ofereix El Meu Espai?

A dia d’avui s’hi poden consultar les actuacions realitzades amb els següents serveis del Consorci AOC:

* e-TRAM: informació sobre els tràmits realitzats mitjançant la solució e-TRAM en qualsevol ens.
* e-NOTUM: consulta de totes les notificacions i comunicacions disponibles de totes les administracions amb una visió transversal. La consulta del contingut i pràctica de les notificacions electròniques es realitza dins del servei e-NOTUM.
* Via Oberta: consultes realitzades per les administracions catalanes de dades o documents d’una persona. Les traces inclouen informació relatives a: organisme, servei consultat, finalitat, nº expedient i data.
* VALID: consulta de les autenticacions o signatures electròniques realitzades amb els portals de tramitació dels serveis AOC i dels portals propis d’administracions catalanes

[**Consulteu quines actuacions ofereix el nostre ens a “El Meu Espai**](https://app.powerbi.com/view?r=eyJrIjoiYjgzZWNhZjEtYzE4Yy00NDRkLTg3MjctMDZmOTY0MjU5NzMyIiwidCI6IjM3YThhMGI5LTE4NzQtNGU1ZC1iMWY1LTExMDQwYzFjMDdmYyIsImMiOjl9&pageName=ReportSectionbbe23b0acca28c0a2ea6)**”**